open-index/open-wikipedia-markdown huggingface dataset:
Jumalan vihreät laitumet

**Jumalan vihreät laitumet** (*The Green Pastures*) on yhdysvaltalaisen Marc Connellyn näytelmä vuodelta 1930. Se perustuu Roark Bradfordin tarinakokoelmaan  *Ol' Man Adam an’ His Chillun* (1928). Näytelmä voitti kotimaassaan Pulitzer-palkinnon ja aiheutti Suomessa  1932–1933 jumalanpilkkakiistan, jossa Isänmaallinen kansanliike vaati Mia Backmanin johtamaa Kansan Näyttämöä lopettamaan näytelmän esittämisen, koska Jumala esitettiin siinä mustaihoisena. Myös 1936 valmistunut elokuvaversio *[[Vihreät laitumet]]* kiellettiin aluksi Suomessa ja sai ensi-iltansa vasta 22. helmikuuta 1946.

## Juoni
Näytelmä esittää episodeja Vanhasta testamentista afroamerikkalaisen lapsen näkökulmasta Yhdysvaltojen köyhässä etelässä. Pohjanaan käyttämiin Bradfordin tarinoihin verrattuna Connolly laajensi Jumalan roolia näytelmässä. Teoksen musiikkina käytetään monia negrospirituaaleja.

## Sovituksia näytelmästä
Connolly oli mukana myös 1936 valmistuneen elokuvaversion *[[Vihreät laitumet]]* teossa toisena ohjaajana William Keighleyn ohella. Jumalaa esitti Rex Ingram. Elokuva kiellettiin Australiassa, Suomessa ja Unkarissa Jumalaa pilkkaavana. Muissa maissa, etenkin Yhdysvalloissa, valkoihoiset teatteri- ja elokuva-arvostelijat suhtautuivat sekä näytelmään että elokuvaan yleensä myönteisesti, mutta Amerikan mustaihoinen älymystö oli kriittisempi Connellyn aidoksi väittämää kuvaa kohtaan mustien uskonnollisuudesta.

## Lähteet

## Kirjallisuutta
* Törmä, Olli: *Mustat pukit vihreillä niityillä – Isänmaallisen kansanliikkeen taistelu Jumalan vihreät laitumet -näytelmän esittämistä vastaan Suomessa v. 1932–33.* Helsingin yliopisto 2009.
* Bradford, Roark: *Ol' Man Adam an' His Chillun*. Harper & Brothers 1928.
* Connelly, Marc (1929). *The Green Pastures, A Fable*. New York: Faffar and Rinehart.
* Connelly, Marc (1968). *Voices Offstage: A Book of Memoirs. * Chicago: Holt, Rinehart & Winston

## Aiheesta muualla
* 
*Radiokuunnelma vuodelta 1946 Internet Archivessa (mp3, englanniksi)
Marjo Tiiva

**Marjo Tiiva** on suomalainen aktiiviuransa lopettanut koripalloilija.

Tiiva edusti Tampereen Pyrintöä koko naisten SM-sarjauransa ajan, seitsemän kautta vuosina 1982–1991. Vuosina 1983, 1984 ja 1986 Pyrintö voitti Suomen mestaruuden.

## Saavutukset
* Suomen mestaruus 1983, 1984 ja 1986

## Lähteet
* Marjo Tiiva  baskethotel.com

### Viitteet
Tuula Urrila

**Tuula Urrila** (s. 4. huhtikuuta 1975) on suomalainen aktiiviuransa lopettanut koripalloilija.

Tampereen NMKY:n kasvatti Urrila edusti Tampereen Pyrintöä naisten SM-sarjassa kolmena kautena vuosina 1993–1996. Ensimmäisellä pääsarjakaudellaan Urrila pelasi neljässä ja seuraavalla kaudella viidessä ottelussa. Kaudella 1995–1996 Urrila pelasi 20 ottelua 3,1 pisteen, 1,3 levypallon ja 0,6 torjunnan ottelukohtaisilla keskiarvoilla. A-nuorten maajoukkueessa Urrila pelasi viisi ottelua ja alle 22-vuotiaiden maajoukkueessa neljä ottelua.

## Lähteet
* Tuula Urrila  baskethotel.com

### Viitteet
Muoto (taiteessa)

**Muoto** tarkoittaa taiteessa kahta asiaa. Se viittaa teoksen saamaan kokonaismuotoon, sen fyysiseen olemukseen. Taideteoksen sisällä muoto viittaa sen hahmon elementteihin niiden perusosien joukossa, joista taideteos koostuu. Esimerkiksi maalaus koostuu viivasta, väreistä, pinnasta, tilasta, mittakaavasta ja formaatista sekä muodosta. Veistos koostuu lähes kokonaan muodosta.:  

## Merkittävä muoto
Modernin taiteen ilmestymiseen asti muoto oli maalauksen kaikkein tärkein elementti ja se perustui ennen kaikkea ihmisen vartaloon. 

Käsitellessään tai luodessaan muotoa taiteilija pyrkii muokkaamaan luonnossa olevia ilmiöitä saadakseen aikaan uuden muodon, joka ilmaisee ja vakuuttaa jotain aistimusta tai merkitystä. Modernissa taiteessa yleistyi käsitys siitä, että muoto voisi olla ilmaiseva, vaikka se erotettaisiin etäälle tai täydellisesti ilmentymistä. Vuonna 1914 taidekriitikko Clive Bell toi esiin sanan "merkittävä muoto" tätä kuvatakseen. Tämä liittyi formalismiin ja ajatuksella oli tärkeä osa abstraktissa taiteessa.

## Katso myös
*Sisältö

## Lähteet
Kailash Purryag

**Kailash Purryag** (12. joulukuuta 1947 – 21. kesäkuuta 2025) oli mauritiuslainen poliitikko, joka toimi maansa presidenttinä vuosina 2012–2015. Sitä ennen hän toimi parlamentin puhemiehenä vuodesta 2005 alkaen. Purryag on koulutukseltaan lakimies, ja hänet valittiin parlamenttiin ensimmäisen kerran jo 1976. Vuosien varrella hänellä oli ollut useita ministerin tehtäviä.

## Lähteet
Tuire Kauttio

**Tuire Kauttio** (s. 26. maaliskuuta 1977) on suomalainen aktiiviuransa lopettanut koripalloilija.

Raholan Pyrkivän kasvatti Kauttio edusti koko naisten SM-sarjauransa, vuodet 1994–1999, Tampereen Pyrintöä. Kaudella 1995–1996 Kauttio oli SM-sarjan tarkin kolmen pisteen heittäjä: runkosarjassa hän onnistui 45,0-prosenttisesti ja pudotuspeleissä 46,7-prosenttisesti. Pyrkivää Kauttio edusti yhdessä vuoden 2008 Suomen cupin ottelussa. Hän teki ottelussa 18 pistettä ja onnistui neljässä seitsemästä kolmen pisteen heitostaan.

## Lähteet
* Tuire Kauttio  baskethotel.com

### Viitteet
Ronny Roslöf

**Ronny Roslöf** (s. 6. elokuuta 1989) on suomalainen näyttelijä, joka on esittänyt vuosina 2011, 2012–2017, hetken alkuvuonna 2018 ja saman vuoden syksystä kevääseen 2019 Lari Väänästä MTV3-kanavan saippuasarjassa *[[Salatut elämät]]*. 

Roslöfin roolisuoritus homoseksuaalina Lari Väänäsenä *Salatuissa elämissä* on kerännyt kiitosta maailmallakin. Ruotsalainen televisiosivusto TVdags valitsi Lari-hahmon vuoden 2013 kolmanneksi parhaaksi homoseksuaaliksi televisiohahmoksi. Ronny ja hänen vastanäyttelijänsä Petteri Paavola voittivat Vuoden tv-tähti -palkinnon Suomessa ensimmäistä kertaa järjestetyssä QX Gay -gaalassa tammikuussa 2014. Roslöf oli ehdolla gaalassa myös vuonna 2015.

## Filmografia

## Lähteet
Juska Reiman

**Juska Reiman** (s. 5. syyskuuta 1993 Porvoo) on suomalainen laulaja, muusikko sekä näyttelijä, joka näytteli Miska Koistista saippuasarjassa *[[Salatut elämät]]* vuosina 2013–2015. Reiman on myös ollut mukana useissa suomalaisissa musikaaleissa sekä televisio-ohjelmassa *Stage*. Reiman on julkaissut musiikkia mm. yhtyeissä Runaway Zoo ja Syyskuun Lapset sekä eri taiteilijanimillä.      

## Lähteet
* http://www.iltasanomat.fi/viihde/art-1288593166490.html
BN Aetos (1911)

**Aetos** () oli Kreikan laivaston Aetos-luokan hävittäjä.

## Valmistus
Argentiinan hallitus tilasi aluksen vuonna 1909 Birkenheadistä Cammell Lairdilta. Alus laskettiin vesille 2. helmikuuta 1911 nimellä *ARA San Luis* ja se oli valmis aloittamaan matkan Argentiinaan syyskuussa 1912. Kreikka osti aluksen 12. syyskuuta 148&nbsp;000 punnalla liittäen sen laivastoonsa nimellä *Aetos*.

## Palvelus
Ranskan merivoimat valtasi aluksen joulukuussa 1916 ja  otti sen palvelukseensa. Alus palautettiin Kreikalle sotatoimien päätyttyä.

Toisen maailmansodan alettua aluksen tehtävänä oli suojata Egeanmeren saarten ja manner-Kreikan välisiä saattuereittejä. Lokakuussa 1940 aluksen päällikkö ilmoitti upottaneensa Skiathoksen edustalla Italian laivaston sukellusveneen, mutta se on myöhemmin todettu virheelliseksi tiedoksi. *Vasilefs Georgiosin* vaurioiduttua 13. huhtikuuta 1941 *Aetoksesta* tuli hetkeksi hävittäjien lippulaiva. Kreikan evakuoinnissa alus vetäytyi Kreikan laivaston mukana Aleksandriaan.

Alus oli itäisellä Välimerellä vuoden 1941 loppuun, minkä jälkeen sen kunto ei mahdollistanut toimintaa. Alus lähti 12. marraskuuta Intiaan ja saapui 5. joulukuuta Madrasiin. Aluksen modernisointi päättyi 5. maaliskuuta 1942, jolloin sen aseistus oli modernisoitu. Oltuaan saattuetehtävissä Intian valtamerellä alus palasi 4. huhtikuuta Aleksandriaan. Se suojasi Pohjois-Afrikan rannikon saattueita. Vuoden 1943 lopusta alus oli Port Saidissa vajaalla miehistöllä, koska miehistöjä siirrettiin uusille aluksille. Se poistettiin alusluettelosta 1945.

## Lähteet
*
*
*

### Viitteet
Oona Kare

**Oona Kare** (s. 18. maaliskuuta 1990) on suomalainen näyttelijä, joka on tullut tunnetuksi roolistaan Marianna Kurkena MTV3-kanavan draamasarjassa *[[Salatut elämät]]*.

Kare valittiin näyttelijäksi Helsingin Kellariteatteriin vuonna 2015. Hän esiintyy Spektin musiikkivideolla *Juna*.

Kare on osallistunut Miss Suomi -kisaan vuosina 2008 ja 2010. Vuonna 2010 hän jättäytyi kilpailusta pois, kun julkisuuteen tuli tieto hänen saamastaan myymälävarkaustuomiosta.

## Yksityiselämä
Kareen vanhemmat erosivat, kun hän oli leikki-ikäinen, ja hän kasvoi yhdessä äitinsä, valokuvaaja Johanna Kareen kanssa. Kareen isoisä oli painonnostajana tunnettu Tauno Kare.

Kare aloitti syksyllä 2017 näyttelijäntyön opinnot Kööpenhaminassa sijaitsevassa Copenhagen International of Performing Arts School -nimisessä koulussa. Hän valmistui koronapandemian myötä seuranneiden koulujen sulkemisen aikoihin vuonna 2020.

## Filmografia

## Lähteet

## Aiheesta muualla
*
Kerttu Rissanen

**Kerttu Matilda** **Rissanen** (s. 23. helmikuuta 1996) on suomalainen näyttelijä, joka esitti Sanni Pohjosta *[[Salatut elämät]]* -saippuasarjassa tammikuusta 2014 kesäkuuhun 2020 asti. 

Vuonna 2020 Rissanen osallistui *[[Selviytyjät Suomi]]* -kilpailuun, joka alkoi Nelosella 27. helmikuuta 2021. Ohjelma kuvattiin koronarajoitusten takia Haaparannan saaristossa. Ohjelmaan osallistui 16 julkisuudesta tunnettua henkilöä.

Rissanen valmistui Kallion ilmaisutaidon lukiosta ylioppilaaksi joulukuussa 2015. Vuonna 2016 hän sai ympäristötieteiden opiskelupaikan Helsingin yliopistosta. Syksyllä 2017 hän vaihtoi opiskelemaan valtiotieteelliseen tiedekuntaan pääaineenaan sosiaalitieteet. Rissanen kihlautui huhtikuussa 2022 *Salatut elämät* -vastanäyttelijänsä Sami Uotilan kanssa, jonka kanssa hän oli seurustellut vuodesta 2018 lähtien. Kesällä 2024 he erosivat.

## Televisio- ja nettisarjat

## Lähteet

## Aiheesta muualla
* 
*
Tiia Elg

**Tiia Susanna Elg** (s. 14. huhtikuuta 1986) on suomalainen näyttelijä, tanssija ja tanssinopettaja.

Elg alkoi näytellä Eva Tamminen -nimistä hahmoa saippuasarjassa *[[Salatut elämät]]* keväästä 2014 lähtien. Hän haki sarjaan tanssivalmentajansa Helena Ahti-Hallbergin ehdotuksesta. Hän esitti samaa roolihenkilöä myös sarjan spin-off-sarjoissa *[[Pihlajakadun tuhmat tädit]]*, *[[Kämppä tyhjänä]]* ja *[[Pihlajasatu]]*. Vuosina 2019 ja 2021 Elg jättäytyi sarjasta pois raskauksiensa vuoksi, ja lopullisesti hahmo poistui marraskuussa 2025. Hahmo oli alun perin kirjoitettu sarjaan vain kolmeksi kuukaudeksi, mutta Elgin roolista tuli lopulta yli kymmenvuotinen. 

Syksyllä 2021 Elg osallistui *[[Tanssii tähtien kanssa]]* -ohjelman 14. tuotantokaudelle tanssinopettajana.

## Yksityiselämä
Elg synnytti esikoistyttärensä maaliskuussa 2019 ja toisen lapsen, pojan, marraskuussa 2020. Lasten isä on hänen kilpatanssipartnerinsa ja avopuolisonsa Alexey Smolyaninov. He kihlautuivat joulukuussa 2020. Elg asui kuusi vuotta avoliitossa näyttelijä Jasper Pääkkösen kanssa. He erosivat vuonna 2015.

## Filmografia
### Televisiosarjat ja nettisarjat

## Lähteet
BN Léon (1911)

**Léon** () oli Kreikan laivaston Aetos-luokan hävittäjä.

## Valmistus
Argentiinan hallitus tilasi 1909 aluksen Birkenheadistä Cammell Lairdilta. Alus laskettiin vesille 15. heinäkuuta 1911 nimellä *ARA Tucumán* ja se oli valmis aloittamaan matkan Argentiinaan syyskuussa 1912. Kreikka osti aluksen 12. syyskuuta 148&nbsp;000 punnalla liittäen sen laivastoonsa nimellä *Léon*.

## Palvelus
Ranskan merivoimat valtasi aluksen joulukuussa 1916 ja  otti sen palvelukseensa. Alus palautettiin Kreikalle sotatoimien päätyttyä.

Toisen maailmansodan alettua alus sijoitettiin saattuetehtäviin. Se törmäsi 18. huhtikuuta 1941 matkustaja-alus *Ardenan* kanssa, jolloin takakannella olleet kaksi syvyyspommia räjähtivät. Räjähdyksessä aluksen peräosa irtosi ja kaksi upseeria sai surmansa. Alus tuhoutui lopullisesti Sudanlahdella, jonne se oli hinattu Salamiin laivastotukikohdasta, Saksan ilmavoimien syöksypommittajien upottaessa sen 15. toukokuuta.

## Lähteet
*
*
*

### Viitteet
Edvard Moser

**Edvard Moser** (27. huhtikuuta 1962 Ålesund, Norja) on norjalainen psykologi ja neurotieteilijä. Hän sai vuonna 2014 Nobelin fysiologian tai lääketieteen palkinnon yhdessä vaimonsa May-Britt Moserin ja John O’Keefen kanssa aivojen paikkatiedosta vastaavien solujen löytämisestä.

## Lähteet
Diaka

**Diaka** on maalaiskunta Moptin alueen Ténenkoun piirissä Malissa. Sen keskuskylä Dia sijaitsee Nigerjoen tulva-alueella 10 kilometriä Ténenkousta etelään. Kunnassa on 19&nbsp;800 asukasta (vuonna 2009).

Diakan kunta rajoittuu luoteessa Ténenkoun piirin Karérin, pohjoisessa Sougoulbén ja Ouro Guirén sekä etelässä Diafarabén kuntiin, idässä Djennén piirin Togué Morarin ja Kéwan kuntiin sekä lännessä Ségoun alueen Macinan piiriin. Seutu kuuluu Sahelin vyöhykkeeseen. Kunnan läpi virtaa Nigerin sivuhaara Diaka.

Kuntaan kuuluu 17 kylää. Asukkaat ovat markoja, fulbeja, bozoja ja somonoja. Lisäksi on muutamia tuaregeja.

Dia mainitaan Ghanan valtakunnan synnystä kertovassa legendassa ja sen kerrotaan olleen muinaisen Malin vanhimpia kaupunkeja. Arkeologiset kaivaukset ovat osoittaneet, että se oli asuttu jo 800-luvulla eaa. Kaupungissa oli enimmillään jopa 40&nbsp;000 asukasta. Dia oli soninkejen merkittävä kaupallinen ja kulttuurikeskus, joka taantui pian songhaivalloituksen jälkeen. Myöhemmin se oli yksi Macinan fulbevaltion keskuspaikoista. Marokkolaiset löivät fulbepäällikkö Hamadou-Amina I:n Diassa vuonna 1596.

Paikallisia elinkeinoja ovat maanviljely, karjanhoito, kalastus, keräily, käsityöammatit ja kaupankäynti. Tärkeimmät viljelykasvit ovat riisi ja hirssi. Kotieläimiä ovat naudat, lampaat, vuohet, aasit, kamelit ja siipikarja. Seudulla valmistetut saviastiat ovat laajalti tunnettuja.

Liikennöinti tapahtuu kuivana aikana maitse ja tulva-aikaan vesiteitse. Palveluihin kuuluvat kuusi alakoulua, yläkoulu, kolme koulutus- ja kehittämiskeskusta (CED) sekä terveysasema. Lisäksi on useita koraanikouluja. Diassa on alkeellinen vesijohtoverkko.

## Lähteet
August Lipsanen

**August Lipsanen** (23. kesäkuuta 1876 Virtasalmi – 11. elokuuta 1948 Pori) oli suomalainen tukkukauppias, joka sai kauppaneuvoksen arvonimen vuonna 1943.

Lipsasen vanhemmat olivat maanviljelijä, kauppias Matti Lipsanen ja Selma Tarvanen. Hänen puolisonsa vuodesta 1910 oli Impi Maria Huida. Lipsanen kävi kansakoulun ja kansanopiston, ja kutsuttiin 18-vuotiaana suorittamaan kolmevuotista asevelvollisuuttaan Mikkelin tarkk'ampujapataljoonaan. Hänet ylennettiin aliupseeriksi, hän palveli vuoden Venäjällä, ja toimi palveluksen jälkeen jonkin aikaa kaupanhoitajana R. F. Valjakan liikkeessä Virtasalmella. 1904 hän siirtyi Poriin liikeapulaiseksi F. E. Fagerströmin liikkeeseen, toimi hetken parissa muussakin liikkeessä ja kävi 1906 Ruotsissa opintomatkalla. Lipsanen perusti 1910 yhdessä kauppias Antti Kierin kanssa siirtomaatavaraliike Kieri & Lipsasen, jota Lipsanen parin vuoden kuluttua jatkoi omissa nimissään toiminimellä Aug. Lipsanen. Lipsanen osti 1926 G. E. Rambergin perillisiltä G. E. Ramberg Oy:n rauta- ja siirtomaatavaraliikkeen, ja laajensi toimintaa 1930-luvulla tukku- ja vähittäiskaupan ohella myös valmisvaatetehtaaseen, kahvipaahtimoon ja autohuoltolaan.

Lipsanen hoiti myös vuonna 1918 Raumalta ostamaansa Vanhalahden kartanoa. Hän kuului Porin kaupunginvaltuustoon, ja hän oli perustamassa Tuko Oy:n edeltäjiä Tuontikuntaa ja Tukkukuntaa, sekä Keskikaupungin Rauta Oy:tä, Keskikaupungin Väri Oy:tä sekä Vanuvalmiste Oy:tä. Hän oli perustamassa Porin Kauppiaitten Yhdistystä ja Porin Kauppaseuraa ja kuului Porin kauppakamarin ja Suomen tukkukauppiaiden liiton johtokuntiin. August Lipsasen poika Erkki Lipsanen jatkoi perheyrityksen johdossa ja sai myös kauppaneuvoksen arvon.

August Lipsasen pojanpoika on laulaja, musiikkineuvos Ilkka "Danny" Lipsanen. 

## Lähteet
Alexandru Maxim

**Alexandru Iulian Maxim** (s. 8. heinäkuuta 1990 Piatra Neamț, Romania) on romanialainen jalkapalloilija, pelipaikaltaan hyökkäävä keskikenttäpelaaja tai laituri. Hän edustaa kaudella 2019–2020 Bundesliigassa pelaavaa Mainz 05:tä.

Maxim pelasi vuosina 2009–2011 Espanjan kolmanneksi korkeimmalla sarjatasolla Segunda División B:ssä edustaen Espanyolin kakkosjoukkuetta ja Badalonaa. Sen jälkeen hän pelasi puolitoista kautta kotimaansa pääsarjassa Pandurii Targu Jiussa, kunnes siirtyi VfB Stuttgartiin kauden 2012–2013 puolivälissä. Ensimmäisellä täydellä Bundesliiga-kaudellaan 2013–2014 hän teki seitsemän maalia ja kaudella 2016–2017 viisi maalia. Kesällä 2017 hän siirtyi Mainziin.

Maxim on edustanut Romaniaa 39 A-maaottelussa, joissa hän on tehnyt viisi maalia.

## Lähteet
1. rannikkodivisioona

**1. rannikkodivisioona** oli Suomen merivoimien divisioona jatkosodassa.

## Perustaminen
Päämaja antoi 13. heinäkuuta 1944 Merivoimien esikunnalle käskyn perustaa 1. rannikkodivisioona, jonka perustaminen saatiin päätökseen 15. heinäkuuta 1944. Operatiivisesti divisioona alistettiin maavoimien V armeijakunnalle ja keskitettiin Suomenlahden rannikolle Säkkijärvelle ja Virolahdelle Itä-Suomenlahden rannikkoprikaatin ja Saksan 122. jalkaväkidivisioonan väliselle lohkolle.

Perustaessa divisioonaan määrätyt yksiköt:
* Divisioonan esikunta
* Rannikkojalkaväkirykmentti 1 (RJR 1)
* Rannikkotykistörykmentti 22 (RTR 22)
* Rannikkotykistörykmentti 4 (RTR 4)
* Rannikkoilmatorjuntapatteristo 4 (RItPsto 4)
* Rannikkoviestipataljoona 1 (RVP 1)

## Lakkauttaminen
Divisioona lakkautettiin 27. marraskuuta 1944.

## Komentajat
Divisioonan komentajina olivat:
* eversti Pekka Enkainen
* kenraalimajuri Eino Iisakki Järvinen

## Lähteet
Romola Garai

**Romola Garai** (s. 6. elokuuta 1982 Hongkong) on englantilainen näyttelijä. Hän on esiintynyt merkittävissä rooleissa muun muassa elokuvissa *[[Sovitus (elokuva)|Sovitus]]*, *[[Nicholas Nicklebyn elämä ja seikkailut]]* ja *[[Amazing Grace]]* ja pääosissa televisiosarjoissa *[[Emma (vuoden 2009 televisiosarja)|Emma]]*, *[[The Hour (vuoden 2011 televisiosarja)|The Hour]]* ja *[[Veripunainen, lumivalkoinen]]*.

## Elämä
Garai syntyi Hongkongissa englantilaisille vanhemmille ja hän eli perheineen Aasiassa kahdeksanvuotiaaksi asti. Garai muutti Wiltshireen kun hän oli 16-vuotias. Hänellä on veli ja kaksi siskoa. 

## Filmografia
### Elokuva

### Televisio

## Lähteet

## Aiheesta muualla
*
*
Niki-luokka

**Niki-luokka** oli Kreikan kuninkaallisen laivaston neljän hävittäjän muodostama alusluokka.

## Alukset
Luokan alukset tilattiin 1905 Stettinistä AG Vulcanilta.

## Lähteet
*

### Viitteet
Pohjois-ndebelen kieli

**Pohjois-ndebele** on Zimbabwessa ja Botswanassa asuvan ndebele-kansan puhuma bantukieli, jota puhuu äidinkielenään 1,6 miljoonaa ihmistä. Sen lähimmät sukukielet ovat xhosa ja zulu. Pohjois-ndebeleä kutsutaan joskus pelkäksi ndebelen kieleksi, mutta sitä ei pidä sekoittaa Etelä-Afrikassa puhuttuun etelä-ndebeleen.

## Lähteet
Hot (Avril Lavignen kappale)

**Hot** on Avril Lavignen kappale hänen kolmannelta albumiltaan ''The Best Damn Thing'' (2007). Kappale menestyi kaupallisesti Australiassa, Kanadassa ja joissain Euroopan maissa, mutta Yhdysvalloissa se oli kaupallinen pettymys.

## Lähteet
Sirppihuurresammal

**Sirppihuurresammal** (*Palustriella falcata*) on sirppihuurresammalten kasvisukuun kuuluva laji. Varsi on melko pitkä ja siinä on juurtumahapsia ja hieman sulkahaaroja. Kasvustot ovat väriltään kellanruskeita. Lehdet ovat pitkittäissuonisia ja hammaslaitaisia. Lajia tavataan enimmäkseen Pohjois-Suomen lettosoilla ja jonkin verran koko Suomessa. Sitä esiintyy lähteiden läheisyydessä runsasravinteisilla paikoilla ja lähdepurojen varsilla. Sirppihuurresammal muistuttaa muita saman suvun lajeja kalkkihuurresammalta (isohuurresammalta) (*P. commutata*) ja pohjanhuurresammalta (*P. decipiens*).

## Lähteet

## Aiheesta muualla
* Suomen Lajitietokeskus: Sirppihuurresammal – ''Palustriella falcata''
*Luopioisten kasvisto: Sirppihuurresammal (''Palustriella falcata'')
*UniProt, Taxonomy: ''Palustriella falcata''
Kaupunki uusiksi

**Kaupunki uusiksi** on vuonna 2014 Yle Teemalla esitetty kuusiosainen televisiosarja, jossa arkkitehdit kiersivät Suomea ja ratkoivat rakennetun ympäristön ongelmia. He loivat suunnitelmia sekä tämän päivän että tulevaisuuden tarpeisiin.

Sarjassa vierailtiin kuudessa kaupungissa, joissa arkkitehdit järjestivät 48 tuntia kestävän, kaikille kaupunkilaisille avoimen suunnitteluklinikan. Sarja kertoi, millaisella arkkitehtuurilla Suomesta voisi tulla viihtyisämpi, hauskempi ja toimivampi. Se rohkaisee myös kansalaisia osallistumaan oman elinympäristönsä suunnitteluun ja vaatimaan siltä enemmän.

Sarjan suunnittelivat yhdessä Yle Kulttuuri ja nuorten arkkitehtien muodostama Uusi Kaupunki –kollektiivi. Uusi Kaupunki -kollektiivi tarjoaa työpajoja kunnille, yrityksille ja yhteisöille. Ryhmä haluaa näyttää, miten arkkitehtuuri voi toimia ratkaisuna varsin erilaisiin ongelmiin.

Sarjassa esiitnyivät Willem van Bolderen, Anssi Kankkunen, Jaakko Lehtonen, Auvo Lindroos, Aleksi Niemeläinen, Heikki Riitahuhta, Hilla Rudanko, Inari Virkkala, Jussi Vuori ja Erica Österlund. Ohjelman juontajana toimi arkkitehtuuriin perehtynyt toimittaja Jonni Roos. Ohjaajina toimivat Niina Mäkeläinen ja Anna Tulusto ja tuottajana Jouni Tulonen.

## Vastaanotto
Uusi kaupunki -kollektiivi palkittiin Yhdyskuntasuunnittelun ruusuilla marraskuussa 2014 siitä työstä millä kollektiivi pyrkii vahvistamaan "kaupunkilaisten ääntä kaupunkisuunnittelussa". Perusteluissa todetaan lisäksi että "ennakkoluulottomalla toiminnallaan se tuulettaa vakiintuneita kaavoitusmenettelyjä ja toimii kannustavana esimerkkinä muille suunnittelijoille." Yleisradio sai kunniamaininnan tv-sarjastaan, jolla "se kannustaa  kansalaisia osallistumaan elinympäristönsä suunnitteluun ja vaatimaan parempaa laatua".

Vuonna 2016 Rakennustietosäätiö myönsi kollektiiville Pietilä-palkinnon muun muassa seuraavin perustein: "Kollektiivin tavoite on tehdä kaupunkisuunnittelua avoimemmaksi ja vahvistaa ihmisten mahdollisuuksia vaikuttaa omaan ympäristöönsä." 

## Jaksot

## Lähteet

## Aiheesta muualla
* Koko sarja Yle Areenassa 1 kausi, sis. 6 jaksoa, à 40–45 min.
Disykloheksyylikarbodi-imidi

**Disykloheksyylikarbodi-imidi** eli **DCC** (C13H22N2) on karbodi-imideihin kuuluva orgaaninen yhdiste. Yhdistettä käytetään orgaanisissa synteeseissä ja keinotekoisissa peptidisynteeseissä.

## Ominaisuudet
Huoneenlämpötilassa disykloheksyylikarbodi-imidi on valkoista kiteistä ainetta. Yhdiste ei liukene veteen, mutta hydrolysoituu veden vaikutuksesta disykloheksyyliureaksi. Disykloheksyylikarbodi-imidi liukenee orgaanisiin liuottimiin kuten dikloorimetaaniin, asetonitriilin, tetrahydrofuraaniin ja dimetyyliformamidiin.

## Käyttö
Disykloheksyylikarbodi-imidiä käytetään dehydraavana reagenssina syntetisoitaessa estereitä, amideja, peptidejä ja anhydridejä. Näissä reaktioissa disykloheksyylikarbodi-imidi aktivoi karboksyylihapon muodostamalla additiotuotteen karboksyylihapon kanssa. Tässä muodostuva välituote reagoi helposti nukleofiilien kanssa, koska siitä irtoaa helposti lähtevänä ryhmänä disykloheksyyliurea. Disykloheksyylikarbodi-imidiä voidaan käyttää myös alkoholien hapettamiseen yhdessä dimetyylisulfoksidin kanssa, muodostamaan α,β-tyydyttymättömiä ketoneja ß-hydroksiketoneista ja sekundääristen optisesti aktiivisten alkoholien stereokemian inversioon.

## Lähteet
Ruusualttari

**Ruusualttari** (*Rosenaltaret*) on Edith Södergranin runokokoelma vuodelta 1919. Runojen profeetallisessa yksinpuhelussa näkyy Friedrich Nietzschen ajattelun vaikutus Kokoelman suomennos on ilmestynyt Södergranin kootuissa runoissa *[[Elämäni, kuolemani ja kohtaloni]]*.

## Kokoelman runot
* Rosenaltaret – (suom. Uuno Kailas, Ruusualttari)
* Vägen till Elysium och Hades – (Tie Elysiumiin ja Haadekseen)
* Först vill jag bestiga Chimborazzo... – (suom. Uuno Kailas, Chimborazzolle)
* I feernas hängmatta
* Mina konstgjorda blommor
* Stormen – (Myrsky)
* Det fasansfulla tåget
* Till fots fick jag gå genom solsystemen
* Botgörarne
* Till de starka – (Voimakkaille)
* Lidandets kalk – (suom. Uuno Kailas, Kärsimyksen kalkki)
* Jorden blev förvandlad till en askhög
* Mina sagoslott – (suom. Uuno Kailas, Satulinnani) 
* Var bo gudarna...
* Verktygets klagan – (suom. Uuno Kailas, Työaseen valitus)
* Gudarna komma... – (suom. Uuno Kailas, Jumalat tulevat)
* Förvandling
* Besvärjelsen
* På Himalayas trappor – (Himalajan portailla)
* Sången om oceanen – (Laulu valtamerestä)
* Fråga
* Facklorna
* Skönhetens stod
* Ringen
* Martyren – (Marttyyri)
II - Fantastique
* Vårmysterium (Kevätmysteerio)
* Brev från min syster (Kirjeitä siskoltani)
* I mörkret (Pimeässä)
* Jag tror på min syster (Uskon sisareeni)
* Alla ekon i skogen – (suom. Uuno Kailas, Kaikki metsän kaiut)
* Systern – Sisar 
* Outsägligt är på väg till oss
* Gudabarnet
* Syster, min syster... – (Sisareni, siskoni...)
III
* Dionysos
* Fragment av en stämning
* Offrets timme
* Scherzo
* Rosor

## Lähteet
* 

### Viitteet

## Kirjallisuutta
*  - Seven. Otava, 2009. .

## Aiheesta muualla
Tiriodh

**Tiriodh** () on Hebridien saariryhmään kuuluva saari Skotlannissa. Saarella on vakinaisia asukkaita noin 650.

## Lähteet

## Aiheesta muualla
Hot

**Hot** voi tarkoittaa ainakin seuraavia:

*HOT, panssarintorjuntaohjusjärjestelmä
*Hot, kylä Albaniassa
*Hot, israelilainen televiestintäyritys
*H.O.T., korealainen yhtye
*Hot, Paul Bleyn albumi
*Hot, Melanie Brownin albumi
*Hot, Innan albumi
*Hot, Half Japanesen albumi
*Hot, Avril Lavignen kappale.
*Hot, Le Sserafimin albumi.
No Limit

**No Limit** on alankomaalaisen eurodance-yhtyeen 2 Unlimitedin kappale. Se julkaistiin yhtyeen toisen studioalbumin *[[No Limits!]]* ensimmäisenä singlenä. ”No Limit” on edelleen yksi tunnetuimmista eurodance-kappaleista. Se oli maailmanlaajuinen hitti, ja sitä myytiin 2,8 miljoonaa kappaletta. Se saavutti monissa Euroopan maissa singlelistan kärkisijan, kuten Isossa-Britanniassa, Ranskassa, Suomessa, Ruotsissa, Norjassa, Alankomaissa, Itävallassa, Sveitsissä, Belgiassa sekä Irlannissa. Kappale saavutti Yhdysvaltain dance-listan 25. sijan. Se oli vuoden 1993 myydyin single Euroopassa.

## Lähteet
Anaconda (Nicki Minajin kappale)

**Anaconda** on yhdysvaltalaisräppäri Nicki Minajin kappale hänen kolmannelta, The Pinkprint nimiseltä studioalbumilta. Sen julkaisivat Young Money Entertainment, Cash Money Records ja Republic Records albumin toisena singlenä 4. elokuuta 2014. Kappaleen tuotannosta vastasivat Polow Da Don ja Da Internz. "Anaconda" sijoittui Yhdysvaltain "Billboard Hot 100"-listan toiselle sijalle, muodostuen kyseisellä listalla Minajin tähän mennessä korkeimmalle sijoittuneeksi kappaleeksi.
Anaconda sai ensimmäisen vuorokauden aikana YouTubessa 19,6 miljoonaa katselukertaa, mikä rikkoi Vevo-ennätyksen.

## Lähteet
Elokuun teehuone

**Elokuun teehuone** (*The Teahouse of the August Moon*, suom. myös *Teehuone elokuun kuutamossa*) on yhdysvaltalaisen John Patrickin näytelmäsovitus Vern Sneiderin samannimisestä romaanista vuodelta 1951. Näytelmästä tehtiin 1956 samanniminen elokuva pääosissa Glenn Ford, Eddie Albert ja Marlon Brando, ja vuonna 1970 Broadway-musikaali *Lovely Ladies, Kind Gentlemen*.

Kantaesityksensä lokakuussa 1953 jälkeen näytelmästä tuli suuri Broadway-hitti, jonka alkuperäistuotanto sai 1&nbsp;027 esitystä ja voitti Pulitzer- ja Tony-palkinnot sekä New York Drama Critics’ Circle -palkinnon vuoden parhaana näytelmänä. *Elokuun teehuone* oli suosittu useita vuosikymmeniä, kunnes uusien sukupolvien poliittinen korrektius kansallisten stereotypioiden ja sukupuolten tasa-arvon suhteen alkoi tehdä siitä vanhanaikaisen.

## Juoni
Toisen maailmansodan jälkeisinä päivinä Okinawan saarta miehittää Yhdysvaltain armeija. Nuori kapteeni Fisby, entinen yliopistoprofessori, saa siirron pieneen Tobikin kaupunkiin Okinawalla. Hänen tehtäväkseen eversti Purdy antaa ”suunnitelma B:n” toteuttamisen. Suunnitelmaan kuuluu amerikkalaistaa saaren väestö, opettaa heille kaikenlaista Yhdysvaltojen kulttuuriin liittyvää ja everstin sanoin ”saada heidät oppimaan demokratiaa vaikka sitten kaikki pitäisi ampua”. On määrä myös rakentaa (Pentagonin viisikulmion muotoinen) koulurakennus ja edistää kapitalismia kaikin mahdollisin keinoin.

Fisby saa tulkikseen nuoren Sakinin, jonka hahmo muistuttaa Kesäyön unelman Puckia. Sakini tutustuttaa Fisbyä paikalliseen kulttuuriin ja saaren historiaan.

Saatuaan saarelaisilta monia lahjoja, muun muassa geishan nimeltä Lotus Blossom, Fisby yrittää löytää paikallisia tuotteita perustaakseen niitä myyvän yrityksen, mutta heikoin tuloksin. Amerikkalaisia turhauttaa sekin, että demokraattisesti valittu uusi hallinto päättääkin rakennuttaa teehuoneen geisha Lotus Blossomille raaka-aineista, joista piti syntyä koulu.

Vähitellen kapteeni Fisby alkaa ymmärtää paikallista kulttuuria ja hyväksyy teehuoneen rakentamisen. Hän keksii myös hyvän myyntiartikkelin, bataattiviinan, jota aletaan tislata ja myydä amerikkalaisten tukikohtiin.

Teehuoneen avajaisissa eversti Purdy tekee tarkastuksen ja löytää Fisbyn laulamassa serenadia kyläläisille pelkässä kylpytakissa. Fisby on joutumassa sotaoikeuteen viinanmyynnistä, valtion tarvikkeiden väärinkäytöstä ja saarelaisten liian hitaasta amerikkalaistamisesta. Eversti määrää kaikki viinantislaamot ja teehuoneen purettaviksi. Sakini ja muut kyläläiset ovat alkavinaan purkutöihin, mutta todellisuudessa vain piilottavat viinapannut. Silloin Purdy kuulee Yhdysvaltain kongressin aikovan tehdä Tobikin kylästä malliesimerkin suunnitelma B:n toteutuksesta, ja Purdyn on virkansa ja maineensa puolesta käännettävä kelkkansa. Myös Fisbyä juhlitaan sankarina, ja kylän elämä jatkuu entistä ”amerikkalaisempana” teehuoneineen ja geishoineen.

## Näytelmä Suomessa
*Elokuun teehuonetta* on esitetty monissa suomalaisissa ammattiteattereissa etenkin tuoreeltaan 1950-luvulla. Sittemmin sitä on otettu myös harrastaja- ja kesäteattereiden ohjelmistoon.

## Lähteet
Arvo Lempiranta

**Arvo Johan Hjalmar Lempiranta**, sukunimi aik. *Liljestrand* (30. syyskuuta 1860 Parainen – 3. toukokuuta 1914 Vaasa) oli suomalainen kruununnimismies ja kirjallisuuden suomentaja.

Lempirannan vanhemmat olivat Karl Konrad Kasimir Liljestrand (s. 1826) ja Eleonora Gustava Grönberg (s. 1830). Lempiranta oli naimisissa vuodesta 1888 Atla Toini Maria Berghällin (s. 1868) kanssa.

Lempiranta (Liljestrand) toimi nimismiehenä Konginkankaalla 1890–1897 ja Jalasjärvellä 1898–1900.

## Suomennoksia
Nimellä *Arvo Liljestrand*:
* *Joulun jouto-ajalla* ; kertonut Rafael Hertzberg. Hagelberg, Tampere 1881
Nimellä *Arvo L-nd*:
* Theodor Reinwald : *Reihensteinin perillinen*. Helminen, Jyväskylä 1880 (Kirja Project Gutenbergissä)
* Gustaf Henrik Mellin : *Ulla Fersen* : historiallinen novelli. WSOY 1880 (Kirja Project Gutenbergissä)
* *Suomesta Marmora-meren rannalle : Muistelmia wiimeisestä Wenäjän ja Turkin sodasta* ; W. P-rin päiväkirja-muistelmien ja muiden hyväksyttyjen lähteitten mukaan kokoillut Arvo L-nd. O. Palander, Pori 1881
* J. O. Åberg : *[[Carl Johan Adlercreutz|Adlercreutzin]] sanansaattaja : tapaus Revolahden tappelusta v. 1808*. Olán, Tampere 1882 (Kirja Project Gutenbergissä)
* J. O. Åberg : *Erkki Ollikainen : historiallis-romantillinen kertomus [[Johan August Sandels|Sandels]]'in sotaliikkeistä Itä-Suomessa v. 1808*. Olán, Tampere 1882 (Kirja Project Gutenbergissä)
Nimellä *Arvo Lempiranta*:
* T. M. Fries : *[[Adolf Erik Nordenskiöld|Aadolfi Eerikki Nordenskiöld]] ja hänen keksintöretkensä vuosina 1858-1879 sekä höyrylaiwa "Vegan" päällikön katteini [[Louis Palander|L. Palanderin]] elämäkerta* ; suomeksi mukaillut Arvo Lempiranta. WSOY 1880 (Kirja Projekti Lönnrotissa)
* Marie Sophie Schwartz : *Laulajat* : jutelma ; mukailemalla suom. Arvo Lempiranta. Hagelberg, Tampere 1881 (Kirja Project Gutenbergissä)
* Gustaf Henrik Mellin : *Maria Dundee eli Puolalaiset Tukholmassa* : historiallinen novelli ; suom. Arvo Lempiranta. Hagelberg, Tampere 1881 (Kirja Project Gutenbergissä)
* Fredrika Runeberg : *[[Rouva Katarina Boije ja hänen tyttärensä]] : kertomus isonvihan ajoilta* ; kirj. -a-g. G. L. Söderström, Porvoo 1881 (Kirja Project Gutenbergissä)
* Ludvig Holberg : *Niilo Klim'in maanalainen matka* ; ruotsinkielisen kolmannesta pain. suom. Arvo Lempiranta. Waasan painoyhtiö, Waasa 1884, näköispainokset Lasipalatsi, Helsinki 2000, ntamo, Helsinki 2012 (Kirja Project Gutenbergissä)

## Lähteet
* Geni.com : Arvo Johan Hjalmar Liljestrand
* Lauri Kiviniemi : Genealogy data
* Arkistonmuodostaja: Konginkankaan nimismiespiiri 
* Arkistonmuodostaja: Jalasjärven nimismiespiiri
Hjalmar Sandelin

**Hjalmar Edvard Sandelin** (2. joulukuuta 1852 Jyväskylä – 22. syyskuuta 1877 Jyväskylä) oli suomalainen pormestari ja kirjallisuuden suomentaja.

Sandelinin vanhemmat olivat kaupunginviskaali, kuvernementinsihteeri Jakob Edvard Sandelin (1829–1890) ja Amanda Matilda Dahlberg (1832–1862). Hän pääsi ylioppilaaksi Jyväskylän alkeisopistosta 1871 ja suoritti Helsingin yliopistossa oikeustutkinnon 1876.

Sandelin toimi vt. pormestarina Jyväskylässä 1877.

## Suomennoksia
Nimellä *Hj. Sandelin*:
* Harriet Beecher Stowe : *Vaimoni ja minä eli Harry Hendersonin elämäkerta *. H. F. Helminen, Jyväskylä 1874 (Kirja Project Gutenbergissä)
Nimellä *Hj. Hietala*:
* Jonas Lie : *Aaveiden näkijä eli kuvauksia Nordlandista* ; viidennestä norjankielisestä painoksesta suom. Hj. Hietala. Weilin ja Göös - Keski-Suomi, Jyväskylä 1877 (Kirja Project Gutenbergissä)

## Lähteet
* 
* Geni.com : Hjalmar Edvard Sandelin
Kämppikset (nettisarja)

**Kämppikset** on Iltalehden verkkosivuilla julkaistu 12-osainen draama-komediasarja, jonka ensimmäinen jakso julkaistiin 6. lokakuuta 2014. Uudet jaksot julkaistiin maanantai- ja torstaiaamuisin. Sarjan pääosissa näyttelevät Kirsi Ståhlberg ja Mia Ehrnrooth.

Sarjan tunnusmusiikkina kuullaan ”Mulla on kaikki” -kappale, jonka laulaa sarjassa näyttelevä Kirsi Ståhlberg. Sen on säveltänyt Risto Asikainen, joka on myös sanoittanut sen yhdessä Ilkka Vainion kanssa.

## Juoni
Anne Makkonen (Kirsi Ståhlberg) ja Pike Hakkarainen (Mia Ehrnrooth) vapautuvat vankilasta. Anne hankkii asuntonsa vankeinhoitoyhdistykseltä. Hänelle tarjotaan asuntoa Helsingin Jakomäestä ja hän saa kuulla tiukat ehdot; asunnossa saa olla vain yksi henkilö kerrallaan. Talonmies Nokelainen (Jarmo Koski) toivottaa Annen tervetulleeksi taloon ja antaa hänelle edelliseltä asukkaalta jääneen kilpikonnan. Pike tulee Annen asunnolle ja kertoo tulevansa tämän kämppäkaveriksi. Anne kertoo saamistaan ehdoista, mutta lopulta antaa hänen asua luonaan siihen saakka, kunnes löytää oman asunnon.

## Rooleissa

## Jaksot

## Lähteet
Köyhää kansaa

**Köyhää kansaa** on Minna Canthin novelli, joka ilmestyi vuonna 1886 G. W. Edlundin kustantamana. 

## Köyhyyden kuvaus
Teos kuvaa Kuopion laitakaupungilla asuvaa Holpaisen perhettä, jonka isän työttömyys, lapsen kuolema ja äidin mielisairaus ajavat kurjuuden kierteeseen. Kirsti Mäkisen ja Tuula Uusi-Hallilan mukaan teos syntyi kevään 1886 aikana kahdessa viikossa, ja innoituksen siihen antoivat Canthin vierailut Harjulan vaivaistalossa ja Varkauden tehtaalla sekä tapaamiset rautatietyöläisten perheiden kanssa.

## Vastaanotto
Realisteille tyypilliseen tapaan Canth toi teoksissaan esiin yhteiskunnallisia ongelmia mutta ei tarjonnut niihin ratkaisua. Konservatiiviset lukijapiirit pitivät häntä siksi vallankumouksen lietsojana, joka teoksillaan yllytti alaluokkaa taisteluun parempiosaisia vastaan. Suomalaisuusmies, poliitikko ja kirjailija Agathon Meurman kritisoi *Köyhää kansaa* juuri sovittavan elementin puuttumisesta. Se ei hänen mukaansa voinut olla onnistunut taideteos, koska se ei ole totta. Epätodeksi sen teki sovittavan elementin puute.

*Finlandia*-lehden arvostelijan mukaan Marin hysteeriset tunteet olivat epäuskottavia ja porvariston salongeista lainattuja. Yhteiskunnassa ajateltiin yleisesti, ettei kansa kykenisi niin voimakkaisiin tunteisiin. Lukijat olivat tottuneet vain porvarisnaisten mielenilmauksiin aiemmasta melodramaattisesta kirjallisuudesta.

Novellin kuvaus Kuopion köyhäinhoidosta synnytti skandaalin, minkä johdosta kuvernöörin oli ryhdyttävä toimiin tilanteen parantamiseksi.

## Uusia tulkintoja
Matti Hagelbergin sarjakuvateos *Silvia Regina* sisältää 50-sivuisen mukaelman *Köyhästä kansasta*.

## Lähteet
* 
* 

### Viitteet

## Aiheesta muualla

*Köyhää kansaa, Digitoitu teos, Doria.fi (Edlund 1886)
* Teoksen alkuperäiskäsikirjoitus digitoituna ''Minnan salonki'' -sivustolla
Livin’ la Vida Loca

**Livin' la Vida Loca** on puertoricolaisen Ricky Martinin menestyskappale. Se julkaistiin Martinin omaa nimeä kantavan englanninkielisen debyyttialbumin ensimmäisenä singlenä 23. maaliskuuta 1999 (oli julkaissut ennestään muutamia espanjankielisiä albumeja). Kappaleen sävelsivät Desmond Child sekä Draco Rosa ja se saavutti lukuisten listojen kärkisijoja vuoden 1999 aikana.

"Livin' la Vida Loca" on yleisesti koettu kappaleena, joka aloitti vuoden 1999 Latin pop-buumin ja teki muiden Espanjaa puhuvien laulajien (ensin Enrique Iglesias sekä myöhemmin Shakira ja Thalía) siirtymisestä englanninkielisille markkinoille paljon helpompaa. Ennen tätä pääosa latinalaisen amerikan ulkopuolella asuvista ei ollut kuullut mitään Martinista. "Livin' la Vida Loca" myi yli kahdeksan miljoonaa kopiota, muodostuen yhdeksi kaikkien aikojen myydyimmistä singleistä.

Kappale sai lukuisia Grammy-ehdokkuuksia ja Ricky Martin sai valtavan menestyksen Yhdysvalloissa ja muualla ympäri maailmaa. Vuonna 2007 kappale sijoittui VH1:n "100 Greatest Songs of the 90's"-listan 28. sijalle. Se on Martinin nimikkokappale.

Martin esitti kappaleen *[[The Voice of Australia]]n* toisella tuontantokaudella sillä hetkellä tuomareina toimineiden Delta Goodremin, Joel Maddenin ja Sealin kanssa.

## Lähteet
Yhdystie 1261

**Yhdystie 1261** on tie, joka kulkee Karkkilan keskustasta saman kunnan alueella sijaitsevaan Tuorilaan. Tien pituus on 1,1 kilometriä.

## Tien kulku

Tie saa alkunsa Turuntien ja Keskuskadun risteyksestä Karkkilan keskustasta. Ensin tie kulkee 300 metriä katuverkolla. Tästä eteenpäin se jatkuu maantienä, jonka jälkeen tie kohtaa noin 100 metrin päässä Tuorilantien risteyksen. Sieltä se kulkee vielä puoli kilometriä, päättyen lopulta valtatien 2 eritasoliittymään Tuorilassa. Tien nimi on koko pituudelta *Tammelantie*.

## Lähteet
FS Arrogante (1864)

**Arrogante** oli Ranskan laivaston vuonna 1864 vesillelaskettu Arrogante-luokan uiva patteri.

## Valmistus

Alus tilattiin Nantesista Chantiers Gouinilta ja sen köli laskettiin 20. maaliskuuta 1862. Alus laskettiin vesille 26. kesäkuuta 1864 ja se otettiin palvelukseen 1. syyskuuta 1866.

## Palvelus
Alus siirrettiin vuonna 1870 Lorientista Brestiin ja edelleen Touloniin vuonna 1876. Alus oli tykistön koululaivana Toulonissa 27. heinäkuuta 1877 alkaen. Alus upposi ukkoskuurossa 19. maaliskuuta 1879 La Badinessa Hyèresissä. Hylky nostettiin 10. toukokuuta ja alus kunnostettiin. Alus poistettiin alusluettelosta 30. joulukuuta 1884, minkä jälkeen se sijoitettiin reservin esikuntalaivaksi Touloniin. Alus oli vuonna 1896 *[[FS Iéna (1898)|Iénan]]* proomuna ja reservin vartioaluksena. Alus oli tykistön maalilaivana Toulonin edustalla syyskuussa 1898 ja se myytiin vuonna 1899.

## Lähteet
*
*
*

### Viitteet
Elokuun teehuone (elokuva)

**Elokuun teehuone** (*The Teahouse of the August Moon*) on yhdysvaltalainen komediaelokuva vuodelta 1956. Sen on ohjannut Daniel Mann ja pääosia esittävät Glenn Ford, Machiko Kyō, Eddie Albert sekä Marlon Brando, jonka roolina on japanilainen tulkki Sakini.

Elokuva pohjautuu John Patrickin Pulitzer-palkittuun näytelmään  *[[Elokuun teehuone]]* vuodelta 1953. Näytelmän Patrick puolestaan sovitti Vern Sneiderin romaanista *The Teahouse of the August Moon* (1950).

## Juoni
Satiirisessa draamakomediassa toisen maailmansodan voittaneet Yhdysvaltojen miehitysjoukot pyrkivät ”amerikkalaistamaan” Okinawan saaren väestöä heikoin tuloksin. Uusin demokratiaopein valittu paikallishallinto rakennuttaakin koulun sijasta geishojen teehuoneen, ja länsimaista kapitalismia ryhdytään harjoittelemaan myymällä bataattiviinaa amerikkalaisjoukoille. Kun eversti tulee tarkastukselle ja huomaa tämän kaiken, hän määrää teehuoneen ja viinapannut tuhottaviksi. Samaan aikaan Washingtonissa kylän amerikkalaistamisprojekti on kuitenkin palkittu esimerkillisenä hankkeena, ja eversti kääntää nopeasti kelkkansa.

## Lähteet

## Aiheesta muualla
*
FS Implacable (1864)

**Implacable** oli Ranskan laivaston vuonna 1864 vesillelaskettu Arrogante-luokan uiva patteri.

## Valmistus

Alus tilattiin Nantesista Chantiers Gouinilta ja sen köli laskettiin 1. lokakuuta 1861. Alus laskettiin vesille 21. tammikuuta 1864 ja se otettiin palvelukseen 22. marraskuuta 1867.

## Palvelus
Alus korvasi *Dévastationin* tykistön koululaiva *Louis XIV*:n apualuksena Toulonissa vuonna 1871. Uudessa tehtävässä aluksen aseistuksena oli kaksi 24 cm M1870, kaksi 19 cm M1870, yksi 19 cm M1864, yksi 16 cm M18160, kaksi 16 cm M1864 ja kuusi 14 cm M1870 tykkiä sekä yksi 22 cm rihlattu tykki ja yksi 12 cm tykki. Alus jatkoi palvelustaan tykistön koululaivana liitettynä *Alexandreen* vuosina 1874-1877 ja edelleen *Souverainiin* huhtikuussa 1879. Alus oli teknikkojen koululaivana 3. kesäkuuta 1880 - 1881. Alus poistettiin alusluettelosta 30. joulukuuta 1884 ja siitä tehtiin torpedojen testausalusta Touloniin. Alus romutettiin vuonna 1908.

## Lähteet
*
*
*

### Viitteet
FS Imprenable (1867)

**Imprenable** oli Ranskan laivaston vuonna 1867 vesillelaskettu Embuscade-luokan uiva patteri.

## Valmistus

Alus tilattiin Bordeaux'sta Chantiers de l'Océanilta, missä köli laskettiin 25. helmikuuta 1862. Alus laskettiin vesille 17. joulukuuta 1867 ja otettiin palvelukseen 9. elokuuta 1870.

## Palvelus
Alus siirrettiin 1870 Lorientista Cherbourgiin. Se poistettiin alusluettelosta 7. maaliskuuta 1882 ja sijoitettiin torpedoiden koealustaksi Cherbourgiin. Alus myytiin romutettavaksi 1939.

## Lähteet
*
*
*

### Viitteet
FS Embuscade (1865)

**Embuscade** oli Ranskan laivaston vuonna 1865 vesillelaskettu Embuscade-luokan uiva patteri.

## Valmistus

Alus tilattiin Bordeaux'sta Chantiers de l'Océanilta, missä köli laskettiin 20. helmikuuta 1862. Se laskettiin vesille 18. marraskuuta 1865 ja otettiin palvelukseen 6. syyskuuta 1867.

## Palvelus
Alus otettiin operatiiviseen palvelukseen 6. syyskuuta 1867 Rochefortissa ja siirrettiin Cherbourgiin. Se palasi 1870 Rochefortiin, missä alus poistettiin alusluettelosta 20. tammikuuta 1885. Se oli Rochefortin liikkuvien puolustusjoukkojen () esikuntalaivana vuosina 1884-1939. Alus myytiin romutettavaksi 1945.

## Lähteet
*
*
*

### Viitteet
FS Protectrice (1866)

**Protectrice** oli Ranskan laivaston vuonna 1866 vesillelaskettu Embuscade-luokan uiva patteri.

## Valmistus

Alus tilattiin Bordeaux'sta Chantiers de l'Océanilta, missä köli laskettiin 5. helmikuuta 1862. Alus laskettiin vesille 8. joulukuuta 1866 ja otettiin palvelukseen 24. elokuuta 1867.

## Palvelus
Palvelukseenoton jälkeen alus siirrettiin Cherbourgiin. Se törmäsi 1871 laituriin ja upposi. Hylky nostettiin. Alus poistettiin Cherbourgissa alusluettelosta 9. elokuuta 1889 ja myytiin romutettavaksi 1890.

## Lähteet
*
*
*

### Viitteet
FS Refuge (1866)

**Refuge** oli Ranskan laivaston vuonna 1866 vesillelaskettu Embuscade-luokan uiva patteri.

## Valmistus

Alus tilattiin Bordeaux'sta Chantiers de l'Océanilta, missä köli laskettiin 25. helmikuuta 1862. Alus laskettiin vesille 1. toukokuuta 1866 ja otettiin palvelukseen 10. syyskuuta 1867.

## Palvelus
Alus siirrettiin 1868 Brestiin, jossa se poistettiin alusluettelosta 5. heinäkuuta 1884. Se sijoitettiin liikkuvien puolustusjoukkojen () majoitusalukseksi ja teknikkojen harjoitusalukseksi 1890. Alus sijoitettiin 1895 myyntilistalle, mutta se oli edelleen Penfeldissä Brestissä kesä-heinäkuussa 1940. Alus mahdollisesti romutettiin 1945.

## Lähteet
*
*
*

### Viitteet
FS Opiniâtre (1864)

**Opiniâtre** oli Ranskan laivaston vuonna 1864 vesille laskettu Arrogante-luokan uiva patteri.

## Valmistus

Alus tilattiin Nantesista Chantiers Gouinilta, ja sen köli laskettiin 10. kesäkuuta 1862. Alus laskettiin vesille 23. maaliskuuta 1864, ja se otettiin palvelukseen 2. toukokuuta 1865.

## Palvelus
Alus siirrettiin vuonna 1867 Lorientista Brestiin, mistä se palasi vuonna 1868. Alus siirrettiin Cherbourgiin vuonna 1870. Se päätettiin 25. kesäkuuta 1881 *Faonin* tilalle liikkuvien puolustusjoukkojen () esikunta-alukseksi Cherbourgiin. Se oli joukkojen majoitusaluksena vuodesta 1883 alkaen. Alus poistettiin alusluettelosta 19. maaliskuuta 1885, mutta se jatkai edelleen majoitusaluksena ja varastona. Se oli torpedovenelaivueen emälaivana 1906-1911 ja myytiin romutettavaksi Cherbourgissa vuonna 1912.

## Lähteet
*
*
*

### Viitteet
Meidän kaupunkimme (elokuva)

**Meidän kaupunkimme** (*Our Town*) on yhdysvaltalainen elokuva vuodelta 1940. Se on kirjailija Thornton Wilderin elokuvasovitus omasta samannimisestä näytelmästään vuodelta 1938. Elokuvan on ohjannut Sam Wood ja sen pääosia esittävät  Martha Scott ja William Holden.

Elokuva on varsin uskollinen toisinto Wilderin näytelmästä, lukuun ottamatta kahta seikkaa. Näytelmässä käytetään vain viitteellisiä lavasteita ja paljon mimiikkaa, kun taas elokuva on normaalisti lavastettu ja näytelty. Näytelmässä kolmas näytös perustuu yhden päähenkilön kuolemaan ja kuolleista heräämiseen, mutta elokuvassa hän vain näkee unta kuolemastaan ja herää taas tavalliseen elämään.

*[[The New York Times]]in* kriitikot valitsivat *Meidän kaupunkimme* vuonna 2004 yhdeksi kaikkien aikojen tuhannesta parhaasta elokuvasta maailmassa.

Elokuvan esitysoikeudet ovat nykyisin vapaita, ja elokuva on nähtävissä muun muassa YouTubessa ja Internet Archivessa.

## Näyttelijät

## Vastaanotto
*Meidän kaupunkimme* oli ehdolla parhaan elokuvan Oscar-palkinnon voittajaksi. Teatterissakin Emily Webbin roolia näytellyt Martha Scott oli ehdolla naispääosan Oscarin saajaksi, säveltäjä Aaron Copland elokuvan alkuperäismusiikista ja Thomas T. Moulton äänityöstä.

## Lähteet
Kaysone Phomvihane

**Kaysone Phomvihane** (13. joulukuuta 1920 Na Seng, Laos – 21. marraskuuta 1992 Vientiane, Laos) oli laosilainen poliitikko. Hän oli Laosin kommunistisen puolueen johtaja ja toimi Laosin presidenttinä vuosina 1991–1992.

Kaysone syntyi vuonna 1920 Laosissa. Hänen isänsä oli vietnamilainen Ranskan siirtomaahallituksen virkamies ja hänen äitinsä oli laosilainen. Kaysone oli mukana protesteissa joita järjestettiin japanilaisten miehitystä vastaan. Hän opiskeli lakia Vietnamin kansallisessa yliopistossa Hanoissa jolloin hän oli mukana vähän aiemmin perustetussa Indokiinan kommunistisessa puolueessa. 

Ho Tši Minh lähetti hänet takaisin Laosiin jotta hän liittyisi ranskalaisten vastaiseen vastarintaliikkeeseen joka tunnettiin myöhemmin nimellä Pathet Lao. Kaysone oli vuonna 1955 mukana perustamassa sen poliittista siipeä, Laosin isänmaallista rintamaa eli LPF:tä ja oli sen pääsihteeri. LPF sulautui myöhemmin Laosin kommunistiseksi puolueeseeksi. Kun Yhdysvallat kävi salaista sotaa Laosissa ja aloitti vuonna 1964 mattopommitukset hän siirsi Pathet Laon joukot pohjoiseen vuorille jossa ne pystyivät suojautumaan luoliin.

Phomvihane, Nouhak Phoumsavanh ja Khamtai Siphandon kuuluivat kommunistisen Pathet Laon ydinryhmään, joka nousi valtaan vuonna 1975. Heitä kutsuttiin ”rautakolmioksi”.

## Lähteet
Paine (täsmennyssivu)

**Paine** voi tarkoittaa:

*Paine, fysikaalinen suure:
**Höyrynpaine
**Osapaine
**Osmoottinen paine
**Dynaaminen paine
**Staattinen paine
**Hydrostaattinen paine
**Negatiivinen paine
**Planckin paine
**Paine-erovoima
**Kallonsisäinen paine
**Äänenpaine

*Paine, sukunimenä:
**John Paine (1870–1951), yhdysvaltalainen ampuja
**John Knowles Paine (1839–1906), yhdysvaltalainen säveltäjä ja urkuri
**Sarah Paine (s. 1957), yhdysvaltalainen sotahistorioitsija, professori ja kirjailija
**Sumner Paine (1868–1904), yhdysvaltalainen ampuja
**Terry Paine (s. 1939), englantilainen jalkapalloilija
**Thomas Paine (1737–1809), yhdysvaltalainen journalisti ja poliitikko, yksi Yhdysvaltain perustajaisistä

* Muita merkityksiä:
* Paine College, yksityinen korkeakoulu Georgiassa Yhdysvalloissa
* 5188 Paine, päävyöhykkeen asteroidi.
Dexter Fowler

**William Dexter Fowler** (s. 22. maaliskuuta 1986 Atlanta, Georgia) on yhdysvaltalainen baseballpelaaja, joka pelaa MLB-liigan Houston Astrosissa. Hänen pelipaikkansa on keskikoppari.

Vuosina 2008–2013 Fowler pelasi Colorado Rockiesin joukkueessa. Ennen MLB-debyyttiään hän oli jo ehtinyt voittaa olympiapronssia vuoden 2008 olympiakisoissa Pekingissä.

## Lähteet